Kurikuulus CIA tegeles samuti ufoteemaga, Ameerika ja N. Liidu vastasseisu tõttu. Kardeti, et N. Liidu kurikaelad võivad ameeriklaste hulgas kergesti tekitada hüsteeriat ja käivitada massipsühhoose ainuüksi kuuldustega salapärastest "tulevad-röövivad" lennuaparaatidest. Kui siis oleks lisatud midagi tegelikult lendavat, kas või kummalise kuju ja värviga õhupallid, oleks paanikas inimesed õhuruumi valvavad radarijaamad üle ujutanud kontrollimist vajavate teadetega ja need poleks enam toime tulnud oma põhitööga - võimalike vaenulike rakettide avastamisega.